જેવાં બધાં કાફૅટેરિયામાં ચા-નાસ્તો કરવા બેઠા એટલે શર્માઅંકલ એમના મોટા દિકરા સામે જોઈને કહે આવું સરસ બનાવ્યું છે કે કોઈને પણ અહીં આવવાનું મન થાય,શર્માઆંટી કહે મને તો ટીવી અને ઍસી વિના ના ચાલે પણ સુપર ડિલકસના દિવાલ અને પડદા ,સૉફા વગેરેના કલર્સ મને ન ગમ્યાં,એ આપણી પસંદગીના આપે તો સારું લાગે.દેશમુખઆંટી અને ડિસોઝાઆંટીને પથારીવશ વૃધ્ધોના વિભાગના ચાર્જીસ જાણવા હતાં,એમને હતું જ્યારે આપણી આવી હાલત થશે તો કોણ આવશે ?! દેસાઈઅંકલ કહે મેં તપાસ કરી જનરલ વિભાગનું સંચાલન આ જે એનજીઓ છે એ લોકો કરવાના છે જેથી એની ફીઝ નહીંવત્ છે અને સાવ ગરીબ નિરાધાર વૃધ્ધો માટે મફત છે,ડિલકસ ્અને એની ઉપરનાં ક્લાસ માટે સમીરની કંપનીએ એક ફાઈવસ્ટાર હૉટલ મૅનેજમેન્ટ કંપનીને રોકી છે એટલે એનાં ચાર્જીસ બહુ જ વધારે છે,પણ અમુક હિસ્સો એ લોકો જનરલ વિભાગનાં સંચાલન માટે નિયમિત રીતે આપશે.